Diari Oficial de la Generalitat Valenciana


Sumari del DOGV 9807, del 12-03-2024 (2024/1804)

RESOLUCIÓ de 12 de febrer de 2024, de la Direcció General de Patrimoni, de terminació de l'expedient de declaració administrativa d'herència intestada i acceptació d'herència per la Generalitat. ABI 344/2017.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9807

Data del DOGV
:   12-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1804


Data del document
:   12-02-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 12 de febrer de 2024, de la Direcció General de Patrimoni, de terminació de l'expedient de declaració administrativa d'herència intestada i acceptació d'herència per la Generalitat. ABI 344/2017. [2024/1804]  
Antecedents de fet  
  
Mitjançant un escrit remés per Community Administració de Finques es va informar la llavors Conselleria d'Hisenda i Model Econòmic la defunció, sense testar, de Concepción Casañs Ballester, sense aportar documentació sobre este tema.  
Amb data 7 de juny de 2018, el director general de Sector Públic, Model Econòmic i Patrimoni, va firmar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestats previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Fets els oportuns esbrinaments, es constata que la causant, amb DNI \*\*\*\*461\*\*, mor el 10 de gener de 2010, havent estat empadronada a València.  
Amb data 13 de desembre de 2018, la directora general de Sector Públic, Model Econòmic i Patrimoni va firmar una resolució de terminació d'investigació prèvia i incoació de l'expedient de declaració administrativa d'hereus abintestat de la causant indicada més amunt, que es va publicar en el Diari Oficial de la Generalitat Valenciana de 17 de gener de 2019 i que es va exposar en el tauler d'edictes de l'Ajuntament de València del 2 de gener al 4 de febrer de 2019.  
Elaborada una proposta de resolució de l'expedient i acceptació de l'herència, se la trasllada a l'Advocacia General de la Generalitat perquè emeta un informe preceptiu, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Rebut l'informe, amb data 1 de febrer de 2021, la directora general de Sector Públic i Patrimoni dicta una resolució d'acceptació de l'herència de la causant, publicada en el Diari Oficial de la Generalitat Valenciana el 10 de març de 2021.  
Amb data 3 de febrer de 2021, la directora general de Sector Públic i Patrimoni dicta una resolució per la qual s'aprova la relació de béns integrants del cabal relicte, publicada en el Diari Oficial de la Generalitat Valenciana el 4 de març de 2021.  
Sol·licitada la inscripció de l'immoble adquirit per herència al Registre de la propietat número 15 de València, amb data 21 de novembre de 2023 es trasllada, via correu electrònic, la qualificació negativa de la inscripció al·legant que el procediment ha caducat.  
Amb data 22 de novembre de 2023 el director general de Patrimoni firma una resolució de caducitat del procediment.  
De les actuacions prèvies resulta que no consta l'existència de persones amb dret a heretar, per la qual cosa, amb data 22 de novembre de 2023 es dicta un nou acord d'incoació, publicat en el Diari Oficial de la Generalitat Valenciana el 16 de gener de 2024 i exposat en el tauler d'edictes de l'Ajuntament de València del 23 de novembre de 2023 al 26 de desembre de 2023.  
  
Fonaments de dret  
  
En compliment del que preveuen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003 de 10 d'abril de patrimoni de la Generalitat Valenciana; l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribuïx l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Declarar la Generalitat hereua de Concepción Casañs Ballester i adjudicar-li els béns i drets de l'herència.  
  
Segon  
Acceptar l'herència de la causant, a benefici d'inventari, integrada pels següents béns:  
Finca número 43605 de la secció 4a A d'afores, inscrita en el Registre de la propietat número 15 de València, foli 72, tom 1995, llibre 441. Casa situada al carrer de José Mestre, número sis, pis primer, lletra C.  
  
No s'han localitzat més béns de l'herència.   
  
Tercer  
Publicar la present resolució en el Diari Oficial de la Generalitat Valenciana i en la pàgina web d'esta conselleria.   
  
Quart  
Procedir a la presa de possessió dels béns i drets de la persona causant, així com a la seua administració i conservació.   
  
Quint  
Notificar esta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.   
  
En el cas del bé immoble que integra el cabal relicte, procedir a alienar-lo.  
  
Sext  
Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestada, en el qual s'integraran la totalitat dels ingressos generats i les despeses abonades o per abonar, entre les quals figurarà el premi per denúncia, si és procedent.  
Contra la present resolució, que no posa fi a la via administrativa, i de conformitat amb el que establix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica d'Economia en el termini d'un mes, a comptar de l'endemà de la recepció d'esta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjuí que puga exercir-se qualsevol altre recurs o acció que s'estime procedent.  
  
València, 12 de febrer de 2024.- El director general de Patrimoni: Antonio Joaquín Woodward Poch.